**РЕШЕНИЕ № ПВ –144 -ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изграждане на един брой тръбен кладенец с цел реинжектиране на подземни води, добивани от съществуващо водовземно съоръжение“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имот №39918.501.496, землище на с. Крислово, община Марица

**Възложител: „Карат-Перфект“ ЕООД**

**Характеристика на инвестиционното предложение:**

За достигане на максимална функционалност на ново-проектираната чилър система в производствената база на „Карат – Перфект“ е необходимо изграждане на нови водовземни съоръжения. Подземната вода ще бъде използвана като средство за топлообмен и по никакъв нячин няма да бъдат влошавани нейните фонови показатели. Изграждането на въпросната чилър система ще доведе до максимална енергийна ефективност. Не се предвижда промяна на пътна инфраструктура. Достъпът до обекта ще се осъществява по съществуващата такава.

Инвестиционното предложение /ИП/ е включено в обхвата на т. 2, буква “г“ от Приложение № 2 на ЗООС и чл.2, ал.1, т.1 от Наредбата за ОС, като съгласно разпоредбата на чл. 93, ал.1, т. 1 от ЗООС подлежи на процедура по преценяване на необходимостта от извършване на ОВОС .

Имотът, в който ще се развива инвестиционното предложение не попада в границите на защитени зони от мрежата „Натура 2000” и в защитени територии, съгласно Закона за защитените територии. Най- близката защитена зона е BG0000429 „Река Стряма”, за опазване на природните местообитания и на дивата флора и фауна, приета с Решение на МС № 122/02.03.2007г. (ДВ бр.21/2007г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от Закона за биологичното разнообразие.

След преглед на представената информация и на основание чл. 40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Предвижда се тръбния кладенец да е с дълбочина до 25,0м. и да разкриe кватернерния водоносен хоризонт от водно тяло „Порови води в Кватернер – Горнотракийска низина“ с код BG3G000000Q013. Изграждането на тръбни кладенци е съпроводено с извършване на сондажни работи. За целта ще бъде използвана сондажна апаратура УРБ 3А3 с права циркулация на промивката.

Част от цялостния процес на изграждане на кладенците, е извършване на Опитно-филтрационни изпитвания и камерална обработка на резултатите, а именно:

Почистването на тръбния кладенец ще се осъществи чрез ерлифтна уредба и компресор тип ПВ10 в продължение на 8 часа и до пълно избистряне на водата. В процеса на почистване ще се следи количеството на изнасянето на пясъчните частици.

След почистването до избистряне на водата в тръбния кладенец ще се проведе опитно водочерпене с потопяема помпа с максимален постоянен дебит и продължителност 24 часа за определяне на филтрационните характеристики на водоносния пласт. Предвидено е провеждането на хидравлични тестове.

● Не се налага промяна на съществуващата или изграждане на нова пътна инфраструктура.

● Извършването на строителните работи не включва използване, съхранение, транспорт, производство и работа с материали, които могат да бъдат опасни за околната среда и здравето на хората.

* Реализирането и експлоатацията на инвестиционното предложение не е свързана с генериране на емисии и отпадъци, от които да се очаква наднормено замърсяване и дискомфорт върху околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

● Предвиденият тръбен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води от БД ИБР Пловдив.

• Предвид естеството на инвестиционното предложение и предлаганите от Възложителя мерки, в хода на експлоатация на обекта не се предполага значително замърсяване и дискомфорт на околната среда.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Дейностите по време на изпълнението на тръбния кладенец ще се осъществяват само в имот № 39918.501.496, землище на с. Крислово и няма да засегнат съседните имоти. Трайното предназначение на имота, съгласно приложената скица е „урбанизирана територия“.

* В резултат от реализирането на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района. С писмо изх. № КД-04-388/18.11.2015г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда и мерките за постигане на добро състояние на водите, като е определила въздействието върху водите и водните екосистеми, като незначително.

**III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мржата НАТУРА 2000. С осъществяването на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0000429 “Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).
* Реализацията на инвестиционното предложение няма вероятност да доведе до нарушаване на целостта и структурата на защитената зона, както и да окаже въздействие върху природозащитните и цели.
* Осъществяването на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху местообитания и видове, опазвани в най-близко разположената защитена зона.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* С писмо изх. № 7080/20.11.2015г. РЗИ- Пловдиве определила липсата на негативно въздействие върху човешкото здраве при реализация на инвестиционното намерение предвид характера на ИП.

**V. Обществен интерес към предложението за строителство, дейности или технологии :**

* Съобразно изискванията на чл.4, ал. 2 от Наредбата за ОВОС Възложителят е уведомил за своето инвестиционно предложение кметовете на община Марица и с. Крислово, както и засегнатото население чрез обяви във вестник, на информационно табло и общински сайт.
* Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. С писмо изх. № 32-00-156/25.11.2015г. община Марица информира РИОСВ за липсата на писмени възражения относно инвестиционното предложение. С писмо изх. № 10-09-470/2//02.11.2015г. Кметство с. Крислово информира РИОСВ за липсата на писмени възражения относно инвестиционното предложение. „Карат Перфект“ ЕООД със свое писмо от 05.11.2015г. информира РИОСВ за липсата на писмени възражения относно инвестиционното предложение.
* Към момента на издаване на настоящото решение в РИОСВ Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

С уважение,

**инж. Валя Атанасова 03.12.2015г.**

За Директор на РИОСВ - Пловдив

Съгласно Заповед на Министъра на ОСВ № РД-231/08.04.2015г.